Tasnamka d yiwen n uḥric n tesnilest, d tusna izerrwen inumak n wawalen deg tutlayt, neɣ assaɣen n unamek deg wawal. Maca myal yiwen amek yesbadu aḥric-agi: seg-sen: TIDJET (M.) yenna-d: d tussna i yerzan inumak isnilsanen, maca ugur amenzu ɣef wacu i tbedd tussna-ya, d ugur i d-nettmagar mi ara nebɣu ad d-nesbadu neɣ ad nerr tilisa s tseddi i iswi-ya: "inumak isnilsanen", kra n wayen yesɛan anamek deg tesnilest yewɛer i usbadu akken ilaq, mebla ccek ad yili yesɛa azal da, akter n wanda-nniḍen" ɣef waya tarrayin n leqdic beɛdent akken ad ilint ttwaseqdacent.3